Românii stau la înghesuială. Aproape jumătate din populația țării trăiește în case supraaglomerate.
Aproape jumătate din populația din România (45,8%) trăia în locuințe supraaglomerate în 2019. În Uniunea Europeană (UE), 17,2% din populație trăia în locuințe supraaglomerate în 2019. În UE, mai mult de una din trei persoane (32,7%) locuiau în locuințe subocupate în 2019.
Aproape jumătate din populația din România (45,8%) trăia în locuințe supraaglomerate în 2019, iar 7,7% din populație trăia în case considerate a fi prea mari, arată datele Eurostat.În Uniunea Europeană (UE), 17,2% din populație trăia în locuințe supraaglomerate în 2019, care nu au suficiente camere în comparație cu dimensiunea familiei.Locuințele supraaglomerate înseamnă copii care se joacă în aceeași cameră cu părinții care încearcă să lucreze de acasă în timpul carantinei, explică oficiul european pentru statistică.Mai mult, mediile supraaglomerate pot prezenta un risc mai mare de răspândire a virusului.Pe de altă parte, a rămâne singur acasă zile în șir aduce și propriul set de provocări. În UE, mai mult de una din trei persoane (32,7%) locuiau în locuințe subocupate în 2019, ceea ce înseamnă că acestea erau considerate a fi prea mari pentru nevoile locatarilor.Dintre statele membre UE, aproape jumătate din populația din România (45,8%) trăia în locuințe supraaglomerate în 2019. La fel și pentru aproximativ două din cinci persoane din Letonia (42,2%), Bulgaria (41,1%), Croația (38,5%) și Polonia (37,6%). Comparativ cu anul precedent, ponderea populației care locuiește în locuințe supraaglomerate a scăzut ușor în toate aceste țări, cea mai puternică scădere înregistrându-se în Polonia (-1,6 pp).La capătul opus al scalei, cele mai scăzute rate de aglomerare s-au înregistrat în Cipru (2,2%), Irlanda (3,2%), Malta (3,7%) și Țările de Jos (4,8%).În 2019, aproape trei sferturi din populație locuiau în locuințe subocupate în Malta (72,6%), Cipru (70,5%) și Irlanda (69,6%). În Spania (55,4%), Luxemburg (54,0%), Belgia (53,9%) și Țările de Jos (53,4%) mai mult de jumătate din populație locuia în locuințe considerate prea mari. Din 2018 până în 2019, ponderea populației care locuiește în locuințe subocupate a scăzut în majoritatea acestor țări, cu excepția Luxemburgului, care a înregistrat o mică creștere (+0,3 pp), cu cea mai pronunțată scădere în Belgia (-4,7 pp).În schimb, mai puțin de 15% din populație locuia în locuințe considerate a fi prea mari în România (7,7%), Letonia (9,6%), Grecia (10,7%), Bulgaria (11,5%), Croația (12,0%), Slovacia (14,0%) și Italia (14,2%).